جل شکتی وزارت
پینے کے پانی اورصفائی ستھرائی کے محکمے نے ، ایکوئنٹ بائیوگیس صنعت کو گوبردھن پرعمل درآمدمیں اضافے کے اقدامات سے واقف کرانے کے لئے ورکشاپ کا انعقاد کیا
آئندہ پالیسی سے گوبردھن کے اقدام پرعمل درآمدکی وسعت اوررفتارمیں مزید اضافہ ہوگا
حکومت ہند کی طرف سے سی بی جی شعبے میں گوبردھن اقدام پرعمل درآمدمیں توسیع لانے کے لئے جو بنیادی اقدام کئے ہیں اس سے متعلق سی بی جی /بائیوگیس صنعت کو واقف کرانے کے لئے پینے کے پانی اورصفائی ستھرائی کے محکمے ڈی ڈی ڈبلیو ایس نے ایک ورکشاپ کا انعقاد کیا، جو گوبردھن کے لئے تال میل کا مرکزی محکمہ ہے ۔ ورکشاپ کا انعقاد 17اگست ، 2023کو ویڈیوکانفرنسنگ کے ذریعہ کیاگیا۔اس ورچوئل ورکشاپ میں اہل متعلقہ فریقوں نے شرکت کی جن میں حکومت ہند کی سات وزارتوں اور محکموں کے سینئر افسران ، ریاستی سطح کے افسران یعنی ستت نوڈل افسران ، ریاستی مشن کے ڈائریکٹرایس بی ایم –جی ، سی بی جی پلانٹ آپریٹر، پروجیکٹ ڈیولپروغیرہ شامل ہیں ۔ورچوئل کانفرنس کی صدارت ڈی ڈی ڈبلیوایس اورسووچھ بھارت مشن کے مشن ڈائریکٹرگرامین جناب جتیندرشری واستونے کی ۔
جناب جتیندرشریواستونے افتتاحی کلمات میں چھوٹے کاروباریوں /سی بی جی آپریٹروں کی، ان کی کوششوں کے لئے تعریف کی اوریہ بات دوہرائی کہ حکومت ملک میں سی بی جی /بائیوگیس ایکونظام قائم کرنے کے لئے ہرطرح کی امداد فراہم کرنے کی پابندہے ۔ انھوں نے یہ بھی کہاکہ آئندہ پالیسیوں سے سی بی جی شعبے کے تئیں مزید بیداری ، جوش وخروش پیداکرکے اورسازگارپالیسی بناکرگوبردھن اقدام پرعمل درآمدمیں مزید وسعت اور رفتار لائی جاسکتی ہے ۔
متعلقہ فریقوں نے گوبردھن عمل درآمدکو مدددینے والی مختلف سرگرمیوں کے بارے میں اظہارخیال کیا۔ نئی اورقابل تجدیدتوانائی کی وزارت کے جوائنٹ سکریٹری جناب دنیش جگدلے نے سی ایف اے  کے اجرا کے طورطریقوں پر ، شرکاء کو تفصیل بتائی۔زراعت اورکسانوں کی بہبود کی وزارت کی جوائنٹ سکریٹری ڈاکٹریوگیتارانانے ایف سی او  کے بارے میں بتایاجو ایف اوایم /ایل ایف اوایم سے متعلق ہے ۔ پیٹرولیم وقدرتی گیس کی وزارت کے ڈائریکٹرجناب آنند جھانے ایم او پی این جی کی ستت اسکیم کے تحت سی بی جی انتظامات اور آئندہ پالیسی اقدامات کے بارے میں بتایا۔ ماحولیات ، جنگلات اورآب وہوامیں تبدیلی کی وزارت کے ڈائریکٹرڈاکٹرستیندرکمارنے سی بی جی شعبے کے لئے کاربن کریڈٹ سے متعلق پالیسی کے بارے میں بتایا ۔کیمیاوی کھادوں کے محکمے کے ڈپٹی سکریٹری جناب منوج کمارنے ایف اوایم /پی آراوایم سمیت آرگینک کھادوں سے متعلق اسکیم مارکیٹ ڈیولپمنٹ اسسٹنس ایم ڈی اے کااختصارفراہم کیا ۔زراعت اورکسانوں کی بہبود کے محکمے کے ڈپٹی کمشنرجناب اے این میش رام نے ایس ایم اے ایم کے تحت فصل کی باقیات کے بندوبست سے متعلق کام کاج کے رہنما خطوط کےبارے میں بتایاجو حال ہی میں شروع کئے گئے ہیں ۔
اس کے بعد گوبردھن کے بارے میں سی بی جی آپریٹروں کے ساتھ متعلقہ فریقوں کی بات چیت ہوئی اس بات چیت میں پلانٹ آپریشن کے دوران درپیش چیلنجوں پربھی تبادلہ خیال کیاگیا۔ ورکشاپ کے بارے میں کافی زیادہ مثبت ردعمل پیش کیاگیاجیسا کہ شرکاء نے ایک واحد پلیٹ فارم کے ذریعہ سبھی ماہرین اورمتعلقہ فریقوں سے ، گوبردھن کے اقدامات سے متعلق سوالات سے موصولہ تازہ ترین معلومات کو سراہا۔
اس ورکشاپ کا اختتام ایس بی ایم –جی ، ڈی ڈی ڈبلیو ایس کے ڈائریکٹرجناب کرنجیت سنگھ کے اختتامی کلمات سے ہوا۔ انھوں فریقوں کی سرگرم شرکت پران کا شکریہ اداکیا۔ انھوں نے یقین دلایاکہ اسی طرح کی ورکشاپ مستقبل قریب میں بھی منعقد کی جائیں گی تاکہ شرکاء کی حوصلہ افزائی ہواوربائیوگیس /سی بی جی ایکونظام میں سرمایہ کاروں نیز پروجیکٹ ڈیولپرس کو معلومات فراہم کی جاسکے ۔
حکومت ہند ماحول کے لئے سازگارتوانائی کے استعمال کے لئے قابل تجدید توانائی پرملک کے انحصارمیں اضافے کے لئے پابندعہد ہے ، جس کے لئے وہ سرکلرمعیشت کے تصورپرعمل درآمدکرے گی ۔ گوبردھن قدم کا مقصد آرگینک /بائیوڈی گریڈیبل کچرے کو سائنسی طریقے سے بدل کرقابل قدر بناناہے ۔ اس کے لئے بائیوگیس /سی این جی  اورآرگینک کھاد تیارکی جائے گی ۔
متعلقہ وزارتوں /محکموں کی پیش رفت اورحصولیابیوں کے بارے میں اطلاع دینے اوران پر قریبی نظررکھنے کے لئے ایک گوبردھن پورٹل کا آغاز کیاگیاہے ۔اس پورٹل پر بائیو، ڈی ڈی ڈبلیو ایس کے ایس بی ایم  کے تحت نصب کردہ /امدادشدہ بائیوگیس /بائیو-سی این جی /سی بی جی پلانٹس کی تفصیلات دستیاب ہیں ۔